text: Strikkefeber på Fanø og TV SYD
  20 september 2014 kl. 12.07
  Omkring 10.000 strikkere er i disse dage til strikkefestival på Fanø. Og blandt andet Den Store Strikkedysts stand er velbesøgt.
  Det er i aften at Den Store Strikkedyst har premiere på TV SYD+. På strikkefestivalen har strikkedysten sin egen stand, og den er ifølge vært på programmet, Christina Hoffmann, ganske velbesøgt.
  -Vi har nogle af deltagerne hernede, og folk spørger meget interesserede ind til deres oplevelser med dysten, fortæller hun.
  Den Store Strikkedyst har premiere i aften klokken 19.40 på TV SYD+, men kan allerede nu ses her på hjemmesiden.
  Følg linket til strikkedysten nedenfor, så finder du også gårsdagens "Vi er der direkte!" fra Fanø Strikkefestival og strikke-udfordringer, kursusvideoer og meget andet.
  Gå til strikkedystens hjemmeside her.
  